Penerobosan (ketenteraan)

Penerobosan atau penembusan berlaku apabila pasukan penyerang berjaya memecah atau menembusi garisan pertahanan lawan, dan segera mengeksploitasi jurang yang terhasil.

Kebiasaannya, pasukan besar dikerahkan ke bahagian kecil di barisan hadapan untuk mencapai matlamat ini. Walaupun garisan tersebut mungkin telah bertahan sekian lama sebelum penerobosan berlaku, penerobosan biasanya terjadi secara tiba-tiba apabila tekanan terhadap pihak bertahan menyebabkan mereka "tewas".

Apabila unit pertahanan pertama runtuh, unit-unit bersebelahan akan menerima kesan buruk daripada kejadian ini (seperti panik yang merebak, sudut pertahanan tambahan, ancaman terhadap garisan bekalan). Memandangkan mereka juga sudah ditekan, ini menyebabkan mereka turut "tewas", lalu mengakibatkan keruntuhan sistem pertahanan secara berantai seperti domino. Pasukan pertahanan kemudian hilang keupayaan di titik penerobosan, membolehkan pihak penyerang segera menggerakkan tentera ke dalam jurang tersebut dan mengeksploitasi penerobosan tersebut secara melebar (dengan menyerang unit musuh di pinggir penembusan untuk meluaskannya), secara mendalam (dengan mara ke dalam wilayah musuh untuk menuju sasaran strategik), atau gabungan kedua-duanya.

Lihat juga
 Penembusan (perang)
 Pecah keluar (ketenteraan)

Rujukan

Sumber
 Carl von Clausewitz, On War
 Heinz Guderian, Achtung, Panzer!

Category:Strategi ketenteraan
Category:Ketenteraan